Štatistická klasifikácia zamestnaní SK ISCO-08

Štatistická klasifikácia zamestnaní SK ISCO-08 (SK ISCO-08) je národná klasifikácia zamestnaní, ktorá vychádza z medzinárodnej klasifikácie ISCO-08 a zobrazuje štruktúru zamestnaní rozdelenú na 10 hlavných tried. Je plne kompatibilná s Medzinárodnou štandardnou klasifikáciou zamestnaní ISCO-08. Dodržal sa počet a charakter všetkých podskupín ISCO-08. Nebude nutné používať prevodník a plne rešpektuje všetky klasifikačné kritéria, ktoré boli zadefinované Medzinárodnou organizáciou práce (ILO) pre krajiny, ktoré adaptujú ISCO-08 do národných klasifikácií zamestnaní. Aktuálna klasifikácia zamestnaní nadobudla účinnosť 10. januára 2012 a nahradila pred tým existujúcu štatistickú klasifikáciu zamestnaní KZAM R. Štatistická klasifikácia zamestnaní SK ISCO-08 bola vytvorená v rámci projektu Národná sústava povolaní, ktorého riešiteľom bola TREXIMA Bratislava.

Štruktúra klasifikácie SK ISCO-08 má 5 úrovní:
 10 hlavných tried zamestnaní (jednomiestny kód)
 43 tried zamestnaní (dvojmiestny kód)
 130 skupín zamestnaní (trojmiestny kód)
 436 podskupín zamestnaní (štvormiestny kód)
 2147 jednotiek zamestnaní (sedemmiestny kód)

Medzi hlavné triedy patria:
 1 - Zákonodarcovia, riadiaci pracovníci 
 
 2 - Špecialisti 
 
 3 - Technici a odborní pracovníci 
 
 4 - Administratívni pracovníci 
 
 5 - Pracovníci v službách a obchode 
 
 6 - Kvalifikovaní pracovníci v poľnohospodárstve, lesníctve a rybárstve 
 
 7 - Kvalifikovaní pracovníci a remeselníci 
 
 8 - Operátori a montéri strojov a zariadení 
 
 9 - Pomocní a nekvalifikovaní pracovníci 
 
 0 - Príslušníci ozbrojených síl

Referencie

Externé zdroje
SK ISCO-08  Zavedenie Štatistickej klasifikácie zamestnaní SK ISCO-08 (Pomocník SK ISCO-08).

Zamestnanosť